
మార్గశిర మేఘాలకు తడుస్తూ మొలకెత్తుతున్న శిశిరపు మొదటి రంగుని నీ భుజం మీదుగా చూడటం గొప్ప గుర్తే మరి నాకు. నీ చూపూ - స్నేహం, మాటా - మనసు, వెన్నెలా - వాగు, పిట్టా - పువ్వు, స్తంభించిన క్షణాలు - కదిలే కాలాలు, అన్నీ ఒకేలా తోస్తున్నాయి నా కలం అంచుకి, నీ ఆలోచనొస్తే. ఎన్ని వేల నిరీక్షణా యుగాలు కలిసి మన ఒక కలయికకి సరికూడుతుందో, ఈసారి లెక్క కట్టి చెప్పు. కొంత నిశ్శబ్దం, కొంత నీ జ్ఞాపకం - విడదీయలేని సమయాలు. మొక్కలకి నీళ్ళు పోస్తూ, కొత్త చిగుర్లకి నీ పేరు పరిచయం చేయడం నాకు నచ్చే క్షణాల్లో ఒకటని, నీకెప్పుడైనా చెప్పానా! వర్షంలో తడిసిన చీకటికి, కారులైట్లలో మలుపుల మెరుపుకి - మనసుని తొలిచే పాటొకటి వైపర్ల చప్పుడు వెనక కదులుతుంటే, ఏదీ కాకతాళీయం కాదనిపిస్తుంది - జిందగీ ఔర్ కుచ్ భీ నహీ, తేరీ మేరీ కహానీ హై!ఒక్కో రోజు నీతోనే ఉండిపోవాలనిపిస్తుంది. ఉండటం ఎలానా అని వస్తానా, నీ కిటికీ ఆవల పొడుగాటి భవనం; దాన్ని దిగుతూ పొద్దువాలుతున్న సూర్యుడు - యేరోజుకారోజు మరో వీడ్కోలుని చూసుకుంటూ. ఎప్పుడూ చెప్పే మాటనే కళ్ళ దగ్గరే ఆపి, ఎలాగో బయలు దేరతాను, నా పాద ముద్రలమ్మటా కొన్ని పద ముద్రలు రేగుతుంటే. శీతాకాల మేమో, వెచ్చని నీ జ్ఞాపకాలని చుట్టుకుని, కనిపించే దృశ్యా లన్నిటినీ నీలా మార్చుకుని, నా ఆకాశాన్ని సగం నీలో ఒంపేసి వెళ్ళానని, నాలుగు రింగుల్లో నన్ను చేరుకుంటావు. నీ స్వరం వినడానికి చెవులు సునిశిత శక్తిని కూడదీసే లోగా, నిశ్శబ్దానికి శబ్దం పరిచయం చేస్తున్నట్టు నీ హలో. ఇంక దారంతా ఒక పాట, ఒక నవ్వు, ఒక నక్షత్రం. ఇప్పుడు వెనక్కి చూడు నీ కిటికీ అంచున వాలిన రంగుల సీతాకోకచిలకని - జావూ కిదర్ నా జానూ, హమ్ కా కోయీ బతాయీ దే.ఒక్కో రోజు ఎంత విసిగిస్తావని. ఎదురు సమాధానాలు చెబుతూ, విదిలించుకుంటూ దూరంగా జరుగుతానా నీకు. ఐదు నిమిషాల ఊపిరి తర్వాత, మన రెండు జ్ఞాపకాల చివర, అందియల తిల్లానా శబ్దంలో, నారింజ సంజె ఆకాశపు కుంచె అంచుల్లో, ప్రాణంలా కొట్టుకుంటావు. కొన్ని సెలయేళ్ళు, కొన్ని హరిత వర్ణవనాల్ని, నింపుకునుండే నీ వీక్షణమొకటి కావాలని, ఎన్ని జన సముదాయాల్ని దాటుకుని, ఇద్దరముండే క్షణమవుతాను. తెల్లటి ఉదయం, నల్లంచు ఆకాశం, పారిజాతపు పొద్దులు, మట్టి వాసనకై కరిగే మబ్బులు, ఇన్ని వదులుకుని - నీలో తప్పిపోతాను. గారాన్నై, కుసుమాన్నై, పరిణీతనై - సర్వ సమయాలని శాసిస్తూ, నిన్ను మాత్రమే శ్వాసిస్తూ, నీ చేతి వేళ్ళ స్పర్శా సాయంతో సప్త వర్ణ రేఖల్ని మోహావేశంలో చుట్టుకురావడానికి అనంతమొక్కటే కొలమానం. ఎందుకో ఈ పూట ఉపమానాలు దొరకట్లేదు. కృష్ణపక్షమి కెరటాల భాషని మొన్నెప్పుడో నువు తర్జుమా చేయమన్నట్టు గుర్తు - దిన్ కుచ్ ఐసే గుజర్తా హై కోయి, జైసే ఎహసాన్ ఉతర్తా హై కోయి

margasira meghaalaku tadustuu molakettutunna sisirapu modati ranguni nee bhujam meedugaa chudatam goppa gurte mari naaku. nee chuupuu - sneham, mata - manasu, vennela - vaagu, pitta - puvvu, stambhinchina kshanaalu - kadile kaalaalu, annee okela tostunnayi naa kalam anchuki, nee alochanoste. enni vela nireekshanaa yugaalu kalisi mana oka kalayikaki sarikudutundo, eesaari lekka katti cheppu. kontha nissabdam, kontha nee ghnaapakam - vidadeeyaleni samayalu. mokkalaki neellu postu, kotta chigurlaki nee paeru parichayam cheyadam naaku nache kshanaallo okatani, neekeppudaina cheppana! varshamlo  tadisina cheekatiki, kaarulaitlalo malupula merupuki - manasuni toliche paatokati vaiparla chappudu venaka kadulutunte, edhee kaakataaleeyam kaadanipistundi - jindagii our kuch bhee nahee, theree mary kahani hai!okko roju neethone undipovaalanipistunda. undatam elana ani vastana, nee kitiki aavala podugaati bhavanam; daanni digutuu podduvaalutunna suuryudu - yerojukaroju maro veedkoluni chusukuntu. eppuduu cheppe matane kalla daggare aapi, elago bayalu derataanu, naa paada mudralammata konni pada mudralu regutunte. sheethaakaala memo, vecchani nee ghnaapakaalani chuttukuni, kanipinche drishya lannitinee neela maarchukuni, naa aakaasaanni sagam neelo ompesi vellaanani, naalugu ringullo nannu cherukuntavu. nee swaram vinadaaniki chevulu sunisita saktini koodadeese loga, nissabdaaniki sabdam parichayam chestunnattu nee halo. inka daarantaa oka paata, oka navvu, oka nakshatram. ippudu venakki chudu nee kitiki anchuna vaalina rangula seetaakokachilakani - jaavuu kidar naa jaanuu, ham kaa koyee bataayee dhee.okko roju entha visigistaavani. eduru samaadhaanaalu chebutuu, vidilinchukuntu dooramgaa jarugutana neeku. aidu nimishaala oopiri tarvaata, mana rendu ghnaapakaala chivara, andiyala tillana sabdamlo, narinja sanje aakaasapu kunche anchullo, praanamlaa kottukuntavu. konni selayellu, konni harita varnavanaalni, nimpukununde nee veekshanamokati kaavaalani, enni jana samudaayaalni daatukuni, iddaramunde kshanamavutaanu. tellati udayam, nallanchu aakaasam, paarijaatapu poddulu, matti vaasanakai karige mabbulu, inni vadulukuni - neelo tappipotanu. garannai, kusumaannai, parineetanai - sarva samayalani saasistuu, ninnu matrame swaasistuu, nee cheti vaella sparsa saayamtho sapta varna rekhalni mohavesamlo chuttukuraavadaaniki anantamokkate kolamanam. enduko ee poota upamaanaalu dorakatledu. krishnapakshami keratala bhashani monneppudo nuvu tarjuma cheyamannattu gurtu - din kuch aise gujarta hai koyi, jaise ehasan utartaa hai koyi